கேள்வி: பொல்லம் மல்லையா யாதவ் பற்றி தகவல் சொல்.
பதில்: பொல்லம் மல்லையா யாதவ் (''Bollam Mallaiah Yadav'') என்பவர் தெலங்காணா மாநிலத்தினைச் சேர்ந்த அரசியல்வாதி ஆவார். இவர் தற்பொழுது தெலங்காணா மாநில சமிதி கட்சியின் சார்பில் கோதாட சட்டமன்றத் தொகுதி சட்டமன்ற உறுப்பினராக உள்ளார்.
கேள்வி: பொல்லம் மல்லையா யாதவ் - அரசியல் சிறப்புகள் குறித்து விரிவாக சொல்லுங்கள்.
பதில்: இந்திய தேசிய காங்கிரசு கட்சியில் அரசியல் வாழ்க்கையைத் தொடங்கிய மல்லையா யாதவ், 2009ஆம் ஆண்டு கோதாடா சட்டமன்றத்திற்கு நடைபெற்ற தேர்தலில் சுயேச்சை (அரசியல்) வேட்பாளராகப் போட்டியிட்டு 13,544 வாக்குகள் பெற்று நான்காவது இடத்தைப் பிடித்தார். பின்னர் இவர் 2012-ல் தெலுங்கு தேசம் கட்சி சேர்ந்தார். இக்கட்சியில் தீவிரமாக பணியாற்றி மூத்த தலைவருகளுள் ஒருவராக ஆனார். சில காலம் தெலுங்கு தேசம் கட்சியின் பொதுச் செயலாளராக பணியாற்றினார். கோதாடா தொகுதியின் பொறுப்பாளராகவும் பணியாற்றினார். 2014 தெலுங்காணா பொதுத் தேர்தலில், இவர் தெலுங்கு தேசம் கட்சி வேட்பாளராக கோதாட சட்டமன்றத் தொகுதியில் போட்டியிட்டார். இத்தேர்தலில் காங்கிரசு வேட்பாளர் நலமதா பத்மாவதியிடம் 13,437 வாக்குகள் வித்தியாசத்தில் தோல்வியடைந்தார். பின்னர் யாதவ் தெலுங்கு தேசம் கட்சியிலிருந்து பிரிந்த தெலுங்கானா இராட்டிர சமிதி இணைந்தார். 2018ஆம் ஆண்டு நடைபெற்ற தேர்தலில் போட்டியிட்டு காங்கிரஸ் கட்சி வேட்பாளர் நலமட பத்மாவதியைவிட 378 ஓட்டுகள் கூடுதலாகப் பெற்று வெற்றிபெற்றார்.